stanford-oval/wikipedia huggingface dataset:
AirAsia Zest

| AirAsia Zest |
| --- | --- |

 IATA: Z2  –  ICAO: EZD 
Kutsukoodi:  ZEST
Perustettu:  1995
Lakkautettu:  2016
Laivaston koko:  14
Tunnuslause:  The right way to fly
Solmukohdat:  Ninoy Aquinon kansainvälinen lentoasema, Manila Kalibon kansainvälinen lentoasema, Kalibo Mactan–Cebun kansainvälinen lentoasema, Cebu
Emoyhtiö:  AirAsia Philippines
Kotipaikka:  Pasay, Filippiinit
Kanta-asiakasohjelma:  BIG
Yhtiön sivut:  www.airasia.com
AirAsia Zest (IATA: Z2, ICAO: EZD, kutsukoodi: ZEST) oli filippiiniläinen halpalentoyhtiö. Se oli osa AirAsia Groupia. Sen kotikenttä oli Ninoy Aquinon kansainvälinen lentoasema Manilassa.
Yhtiö perustettiin syyskuussa 1995 nimellä Asian Spirit. Mehunvalmistaja Zest-O osti yhtiön, ja se nimettiin uudelleen 30. syyskuuta 2008. Uudeksi nimeksi tuli Zest Airways, lyhyemmin Zest Air..
AirAsia Philippines hankki yhtiöstä 40 prosentin osuuden 21. maaliskuuta 2013. Saman vuoden loppupuolella Zest Air vaihtoi nimensä AirAsia Zestiksi. Tammikuussa 2016 yhtiö sulautettiin AirAsia Philippinesiin.
Laivasto

Heinäkuussa 2015:
14 Airbus A320-200 (4 tilauksessa)
Onnettomuudet

2. tammikuuta 2008: Asian Spiritin lento 321 Manilasta Masbateen lensi kiitotien ohi kovan myötätuulen takia. Kukaan 47 matkustajasta ei loukkaantunut, mutta kone vaurioitui pahasti.
Kuvia

AirAsia Zestin Airbus A320-200
AirAsia Zestin Airbus A320-200 Manny Pacquiao -väreissä
Zest Airin logo
Zest Airin Airbus A320-200
Zest Airin Xian MA60
Asian Spiritin BAe 146-100
Asian Spiritin NAMC YS-11A
Aiheesta muualla

Kuvia tai muita tiedostoja aiheesta AirAsia Zest Wikimedia Commonsissa
Kuvia tai muita tiedostoja aiheesta Zest Airways Wikimedia Commonsissa
Kuvia tai muita tiedostoja aiheesta Asian Spirit Wikimedia Commonsissa
AirAsia Group
AirAsia
AirAsia India
AirAsia Japan
AirAsia Philippines
AirAsia X
AirAsia Zest
Indonesia AirAsia
Indonesia AirAsia X
Thai AirAsia
Thai AirAsia X
Amerikanharmaahaikara

| Amerikanharmaahaikara |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Pelikaanilinnut Pelecaniformes
Heimo::  Haikarat Ardeidae
Suku::  Harmaahaikarat Ardea
Laji::  herodias
Kaksiosainen nimi
 Ardea herodias  Linnaeus, 1758 
   Pesintäalue  Ympärivuotinen elinalue  Talvehtimisalue
Katso myös
   Amerikanharmaahaikara Wikispeciesissä   Amerikanharmaahaikara Commonsissa 
Infobox OKNimi-testi OKIUCN-testi OK: 
Amerikanharmaahaikara (Ardea herodias) on amerikkalainen haikaralaji, joka muistuttaa paljon harmaahaikaraa.
Koko ja ulkonäkö

Amerikanharmaahaikara on nimensä mukaisesti miltei kokonaan harmaa. Sillä on kuitenkin mustat lentosulat ja valkoinen pää, jossa taakse töyhdöksi kaartuvat mustat "kulmakarvat". Jalat ovat punaruskehtavat ja nokka oranssinkeltainen.
Amerikanharmaahaikara on isompi kuin harmaahaikara: sen pituus on 90–140 cm, siipien kärkiväli 175–195 cm ja paino 2,1–2,5 kg.
Levinneisyys

Amerikanharmaahaikaroita tavataan Pohjois- ja Keski-Amerikassa sekä Etelä-Amerikan pohjoisosissa.
Alfred Eder

| Mitalit> Maa:   Itävalta.Miesten ampumahiihto.MM-kilpailut  | Mitalit> Maa:   Itävalta.Miesten ampumahiihto.MM-kilpailut  | Mitalit> Maa:   Itävalta.Miesten ampumahiihto.MM-kilpailut  | Maa:   Itävalta> Miesten ampumahiihto. |
| --- | --- | --- | --- |
|  Pronssia | Antholz-Anterselva 1983 | 10 km |  |
|  Pronssia | Oslo 1986 | 20 km |  |
Alfred Eder (s. 28. joulukuuta 1953 Piesendorf, Salzburg, Itävalta) on itävaltalainen ampumahiihdon MM-mitalisti. Hän edusti aktiivivuosinaan Heeressportverein Saalfelden -seuraa, ja on pituudeltaan 200 cm.
Eder saavutti MM-pronssia pikakilpailussa (10 km) Antholz-Anterselvassa 1983 ja normaalimatkalla (20 km) Oslossa 1986. Lisäksi hän sijoittui pikakilpailussa neljänneksi Ruhpoldingissa 1985, kymmenenneksi Oslossa 1986, 12:nneksi Oslossa 1990 ja 14:nneksi Lahdessa 1981. Normaalimatkalla hän oli yhdeksäs Feistritz an der Draussa 1989 ja kahdestoista Antholz-Anterselvassa 1983. 4 ×7,5 kilometrin viestissä hän sijoittui Itävallan joukkueessa parhaimmillaan kuudenneksi Lake Placidissa 1987 ja joukkuekilpailussa neljänneksi Borovetsissa 1993.
Eder osallistui kuusiin olympialaisiin vuosina 1976–1994, Hän sijoittui parhaimmillaan 20 kilometrillä kymmenenneksi Lillehammerissa 1994 sekä viestissä neljänneksi Calgaryssa 1988 ja kuudenneksi Lake Placidissa 1980.
Eder sijoittui maailmancupin kokonaiskilpailussa neljänneksi kaudella 1984–1985, viidenneksi 1985–1986 ja kymmenenneksi kaudella 1988–1989. Hän voitti maailmancupin osakilpailun pikakilpailussa Antholz-Anterselvassa kaudella 1984–1985. Lisäksi hän sijoittui maailmancupin osakilpailuissa kaksi kertaa toiseksi ja kahdeksan kertaa kolmanneksi.
Myös Alfred Ederin poika Simon Eder on ampumahiihdon arvokisamitalisti.
Amulet

Amulet voi tarkoittaa:
AMULET, mikroprosessorisarja
Amulet, Kazu Kibuishin sarjakuvaromaani
Musiikki

Amulet), lahtelainen rock-yhtye
Amulet, norjalainen hardcore punk -yhtye
Amulet, yhtyeen esikoisalbumi
Amulet, Fursaxan albumi
Amulet, Polarvoxin levymerkki
Amulet Records, yhdysvaltalainen levy-yhtiö
”Amulet”, Natacha Atlasin kappale vuodelta 1997
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Amulet”, voi hakea sivunnimihaulla, laajalla sivunnimihaulla tai tekstihaulla.
Alex Brooks

| Alex Brooks |
| --- | --- |

Henkilötiedot
Syntynyt: 21. elokuuta 1976 (ikä 48) Madison, WI, Yhdysvallat
Kansalaisuus:   Yhdysvallat
Jääkiekkoilija
Pelipaikka:  puolustaja
Maila:  oikea
Pituus:  185 cm
Paino:  93 kg
Seura
Seura:  Chicago Blackhawks
Sarja:  NHL
Tehtävä:  kykyjenetsijä
Pelaajaura
Pääsarjaura:  2001–2011
Seurat:  Jokerit (SM-liiga)   Albany River Rats (AHL) New Jersey Devils (NHL) Lowell Devils (AHL) Peoria Rivermen (AHL) Chicago Wolves (AHL)   Karlskrona HK (Division 1)
Alexander ”Alex” Brooks (s. 21. elokuuta 1976 Madison, Wisconsin, Yhdysvallat) on yhdysvaltalainen jääkiekkopuolustaja, joka pelasi urallaan sekä Pohjois-Amerikassa että Euroopassa. NHL-liigassa hän pelasi 19 ottelua New Jersey Devilsissä ja 405 ottelua farmisarja AHL:ssä. Euroopassa Brooksin joukkueita olivat kahden kauden ajan SM-liigan Jokerit ja kauden ajan ruotsalainen Karlskrona HK. Jokereissa hän oli voittamassa kaudella 2001–2002 Suomenmestaruutta. Rightilta pelannut Brooks oli peruspuolustaja, joka ei loistanut pisteiden valossa, mutta joka oli vahva ja fyysinen sekä teki kovasti työtä. Brooks on pelannut yli 400 AHL-ottelua ja 19 NHL-ottelua.
Ura

Brooks siirtyi vuonna 1997 USHL:stä Wisconsinin yliopistojoukkueeseen. Hän voitti siellä WCHA:n mestaruuden heti ensimmäisellä kaudellaan. Brooks siirtyi kaudeksi 2001-02 Jokereihin kuukauden koeajan kautta. Hän teki runkosarjassa tehot 1+3=4 53 ottelussa ja keräsi 109 jäähyminuuttia. Brooks voitti Jokereissa mestaruuden ja oli olennainen osa joukkueen kovaa puolustusta.
Brooksia ei ikinä varattu NHL:ään. Kaudeksi 2002-03 hän siirtyi vapaana agenttina New Jersey Devilsin organisaatioon. Brooks pelasi Devilsin organisaatiossa viisi kautta, mutta lähes kaikki pelit AHL:n Albany River Ratsissa ja Lowell Devilsissä. Kaudella 2005-06 hänestä tuli loppukaudeksi River Ratsin kapteeni, kun Pascal Rhéaume kaupattiin Phoenix Coyotesin organisaatioon.
Seuraavalla kaudella 2006-07 Brooks nostettiin New Jersey Devilsin kokoonpanoon, kun heillä oli loukkaantumisia puolustuksessa. Hän antoi 19 pelaamassaan NHL-ottelussa yhden maalisyötön. St. Louis Bluesia vastaan pelatussa ottelussa Brooks loukkasi jalkansa ja hän palasi farmiin. Brooks siirtyi elokuussa 2007 St. Louis Bluesiin, mutta hän pelasi koko kauden vain farmijoukkue Peoria Rivermenissä. Kausi 2008-09 kului Atlanta Thrashersin farmissa Chicago Wolvesissa.
Brooks palasi Jokereihin marraskuussa 2009. Brooks pelasi kauden 2009–2010 aikana Jokereissa yhteensä 26 runkosarja- ja pudotuspeliottelua. Hän ei saanut jatkosopimusta Jokereihin eikä pelannut kauden 2010–2011 alussa missään. Brooks teki lopulta tammikuussa 2011 sopimuksen Ruotsin kolmannella sarjatasaolla pelanneeseen Karlskronaan.
Brooks lopetti pelaajauransa vuonna 2011. Samana vuonna hän aloitti NHL-seura Chicago Blackhawksin kykyjenetsijänä.
Alfred Dompert

| Mitalit | Mitalit | Mitalit |  |
| --- | --- | --- | --- |
|  Alfred Dompert |  Alfred Dompert |  Alfred Dompert |  |
Maa: 
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Pronssia | Berliini 1936 | 3 000 m estejuoksu |  |
Alfred Dompert (24. joulukuuta 1914 Stuttgart – 11. elokuuta 1991 Stuttgart) oli saksalainen yleisurheilija. Hän kilpaili vuoden 1936 kesäolympialaisissa Berliinissä ja sai pronssimitalin 3 000 metrin estejuoksussa ajalla 9.07,2.
Ampere

Ampere tai Ampère voi tarkoittaa seuraavia asioita:
Ihmisiä

André-Marie Ampère, ranskalainen fyysikko ja matemaatikko
Jean-Jaques Ampère, ranskalainen filologi
Muut merkitykset

Ampere (mikroarkkitehtuuri), Nvidian kehittämä näytönohjainten mikroarkkitehtuuri
Ampere Computing, yhdysvaltalainen puolijohdeteollisuuden yritys
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ampere”, voi hakea sivunnimihaulla, laajalla sivunnimihaulla tai tekstihaulla.
Andorran parlamenttivaalit 2011

Andorran parlamenttivaalit 2011 toimitettiin Andorrassa 3. huhtikuuta 2011. Vaaleissa valittiin 28 edustajaa Andorran parlamenttiin. Valituista tasan puolet oli naisia ja puolet miehiä. Äänioikeutetuista 74,1 prosenttia kävi äänestämässä, ja ääniä annettiin 16 197. Vaalit voitti Demòcrates per Andorra.
Tulokset

Paikkajako vaalien jälkeen oli seuraava:
Demòcrates per Andorra: 20 paikkaa
Sosiaalidemokraattinen puolue: 4 paikkaa
Lauredialainen unioni: 2 paikkaa.
Andrei Kovaljov

Andrei Jefimovitš Kovaljov (ven. Андре́й Ефи́мович Ковалёв, s. 1915 – ?) oli neuvostoliittolainen diplomaatti, joka toimi maansa suurlähettiläänä Helsingissä vuosina 1965–1970 ja sitä ennen ulkoasiainministeriön Skandinavian maiden osaston päällikkönä vuosina 1961–1965.
Kovaljovin aikana puoluelinjaa edustanut lähetystösihteeri Vladimir Stepanov vahvisti asemaansa suurlähettilään rinnalla ja ohikin. Osaltaan tähän vaikutti Stepanovin toiminta Kekkosen Viipuria koskevien toiveiden välittäjänä neuvostojohdon suuntaan.[lähde? ]
Maaliskuussa 1967 Kovaljov esitti Tamminiemessä hallituksensa toimeksiannosta, että Suomi tunnustaisi DDR:n ja solmisi diplomaattisuhteet sen kanssa.[lähde? ] Kekkonen torjui ehdotuksen välittömästi.
Marsalkka Mannerheimin syntymän satavuotisjuhlien ajaksi neuvostohallitus kutsui Kovaljovin pois Suomesta. Huhtikuussa 1968 Kovaljov arvosteli Lappeenrannan Paasikivi-seurassa sitä, että Suomessa kansalaissodan lopputulos esitettiin Mannerheimin ja saksalaisten voittona Venäjästä. Samalla hän moitti Karjala-oluen etikettiä miekkoineen ja sapeleineen. Repliikki herätti vilkkaan keskustelun Suomessa, ja Karjala-oluen myynti kasvoi räjähdysmäisesti. Myöhemmin Stepanov kertoi Kekkoselle, että ankarat moitteet saanut Kovaljov vedetään pois lähettilään paikalta.[lähde? ]
21. elokuuta 1968 hermostunut Kovaljov saapui presidentinlinnaan tuomaan informaatiota Tšekkoslovakian miehityksestä.[lähde? ] Seuraavalla tapaamisella Kekkonen totesi Neuvostoliiton tehneen suuren poliittisen erehdyksen.selvennä
Samana syksynä Kovaljov ja Stepanov pyrkivät vaikuttamaan Suomen OECD-jäsenyyden estämiseksi siinä kuitenkaan onnistumatta.
Amudarja

| Amudarja |
| --- | --- |
 Auringonnousu Amudarjalla
Alkulähde:  Pamir
Laskupaikka:  aikaisemmin Araljärvi
Maat:  Afganistan, Tadžikistan, Turkmenistan, Uzbekistan
Pituus:  2 540 km
Alkulähteen korkeus:  6 000 m
Virtaama:  1 400 m³/s
Valuma-alue:  465 500 km²
 Amudarjan valuma-alue ja Araljärven entinen rantaviiva.
Amudarja (tadžikiksi Омударё tai дарёи Ому, Omudarjo tai darjoi Omu; turkmeeniksi Amyderýa; pers. ‏آمودریا‎, Âmudaryâ; uzb. Amudaryo), antiikin Oksos (m.kreik. Ὤξος, Ōksos, lat. Oxus), on Keski-Aasian pisin joki. Amudarja muodostuu kahden latvajoen, Vahšin ja Pandžin yhtymisestä ja on näin mitaten 1 415 kilometrin pituinen, mutta Pandžin lähteiltä mitaten 2 540 kilometriä. Joki on purjehduskelpoinen 1 450 kilometrin matkalta alajuoksultaan.
Amudarjan (Pandžin) lähteet ovat Pamirin vuorilla Afganistanissa. Joki muodostaa osaltaan Afganistanin rajan ensin Tadžikistanin, sitten Uzbekistanin ja Turkmenistanin kanssa ja virtaa sen jälkeen läpi Turkmenistanin palatakseen Uzbekistaniin, jossa se laskee Araljärveen.
Amudarjan veden käyttö keinokasteluun on tärkeimpiä syitä Araljärven kuivumiselle. Joki ei saavuttanut Araljärveä vuosina 2008–2009 ollenkaan, vaan se kuivui autiomaahan. Vuonna 2010 Amudarjan vesistön alueella ollut kuivuus hellitti ja lumipeite joen alkulähteillä Pamir-vuoristossa oli normaali. Amudarjaan virtasi riittävästi vettä, jotta virtaama saavutti Araljärven, jonka seurauksena järven itäinen osa kasvoi huomattavasti suuremmaksi, kuin se oli ollut vuonna 2009.
Amudarja on eteläisempi kahdesta suuresta Araljärveen laskeneesta joesta.
Aiheesta muualla

Kuvia tai muita tiedostoja aiheesta Amudarja Wikimedia Commonsissa
Andorran perustuslaki

Andorran perustuslaki on Andorran vuodesta 1993 voimassa ollut perustuslaki. Siinä on 107 artiklaa, ja se on jaettu yhdeksään osioon. Osiot käsittelevän Andorran suvereniteettiä, oikeuksia ja vapautta,  ruhtinaskumppanien asemaa, parlamenttia, hallitusta, aluejakoa, oikeuslaitosta, perustuslaillista tuomioistuinta, perustuslain uudistuksia.
Perustuslaki hyväksyttiin 2. helmikuuta 1993, ja siitä järjestettiin kansanäänestys 14. maaliskuuta. Perustuslaki astui voiman 28. huhtikuuta. Sen allekirjoittivat Andorran ruhtinaskumppanit, Ranskan presidentti François Mitterrand ja Urgellin piispa Joan Martí i Alanis.
Aiheesta muualla

Andorran perustuslaki (PDF) (Arkistoitu – Internet Archive) (katalaaniksi)
Amper

| Ampers Busstrafik Ab |
| --- | --- |

Yritysmuoto:  Osakeyhtiö
Perustettu:  1998
Perustaja:  Volter Amper
Toimitusjohtaja:  Kurt Johan Valter Amper
Puheenjohtaja:  Kurt Valter Amper
Avainhenkilöt:  Volter Amper Kurt Amper Johan Amper
Kotipaikka:  Raasepori
Toimiala:  Linja-autoliikennettä (päätoimiala)
Henkilöstö:  10–19
Kotisivu:  amper.fi/fi/
Infobox OKVirheellinen NIMI-arvo: 
Amper /'ampær/, virallisesti Ampers Busstrafik Ab, on Bollstassa Pohjassa Raaseporissa liikennöivä linja-autoyritys. Amperin on alun perin perustanut Volter Amper vuonna 1943. Amper liikennöi paikallisvuoroja Raaseporin sisällä ja Helsingin välillä sekä valtakunnallista tilausliikennettä.
Pohjasta kotoisin ollut Volter Amper (1910–1997) aloitti uransa kuorma-autoilijana 1930-luvulla. Talvi- ja jatkosodan aikana hän toimi erityistehtävissä Päämajan liikennetoimistossa. Vuonna 1985 Amperilla oli 13 linja-autoa. Volter Amper johti yritystään kuolemaansa, vuoteen 1997 saakka, minkä jälkeen vastuu siirtyi hänen pojalleen Kurt Amperille. Nykyisin toimitusjohtajana on Kurt Amperin poika Johan Amper. Vuonna 2009 yrityksen liikevaihto oli noin 1,1 miljoonaa euroa ja sillä oli 14 linja-autoa.
Amperin Linja-autoliikenne HSL-seudulla

Amperin Linja-autoliikenne liikennöi linjaa U280, joka tarkoittaa, että vuoro poikkeaa Veikkolassa, jonka jälkeen vuoro jatkaa Nummelaan josta Lohjalle, joskus Virkkalaan ja mahdollisesti jopa Fiskariin.
Aiheesta muualla

Amperin kotisivut (Arkistoitu – Internet Archive)
Andrei Makarov

Andrei Makarov on ainakin seuraavien henkilöiden nimi:
Andrei Makarov, valkovenäläinen kävelijä
Andrei Makarov, kazakstanilainen painonnostaja
Andrei Makarov, venäläinen jääkiekkoilija
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Andrei Makarov”, voi hakea sivunnimihaulla, laajalla sivunnimihaulla tai tekstihaulla.
Andorran parlamenttivaalit 2015

Andorran parlamenttivaalit 2015 toimitettiin 1. maaliskuuta 2015 Andorrassa. Vaaleissa valittiin 28 edustajaa Andorran parlamenttiin, joka on yksikamarinen. Ehdokkaita oli 106. Ääniä annettiin 16 084, ja äänestysprosentti oli 65,6.
Tulokset

Puolueet saivat paikkoja seuraavasti:
Demòcrates per Andorra: 15 paikkaa.
Andorran liberaalit: 8 paikkaa.
Vaaliliitto: 3 paikkaa.
Edistyksellinen sosiaalidemokraattinen puolue: 2 paikkaa.
Kolme paikkaa saaneeseen vaaliliittoon kuului Sosiaalidemokraattinen puolue, vihreät, kansalaisaloite ja sitoutumattomia poliitikkoja.
Alfred Grandidier

Alfred Grandidier
Alfred Grandidier (20. joulukuuta 1836 – 13. syyskuuta 1921, Pariisi) oli ranskalainen luonnontieteilijä ja tutkimusmatkailija.
Grandidier syntyi hyvin varakkaaseen sukuun. Veljensä Ernest Grandidierin (1833–1912) kanssa he osallistuivat tutkimusmatkalle, ja tutkivat erityisesti Andien, Perun, Chilen, Bolivian, Argentiinan ja Brasilian luontoa vuosina 1858 ja 1859. He keräsivät huomattavan kokoelman, jonka Ernest tutki ja luetteloi 1860.
1863 Alfred matkusti Intiaan ja Ceylonille. Hänen tarkoituksenaan oli tutkia Tiibetin ylänköä, mutta kuumetautiin sairastuminen esti tämän aikeen. Hän matkusti Sansibarin saarelle toipumaan sairaudesta ja tutki saaren luontoa laatien joitakin tieteellisiä kirjoituksia. Sitten hän matkusti Réunionin saarelle, josta hän 1865 matkusti Madagaskarille. Hän tutki Madagaskarin luontoa varsin perusteellisesti useiden vuosien ajan, kulkien tuhansia kilometrejä sekä sisämaassa että rannikolla. Hänen muistiinpanojensa perusteella saaresta laadittiin kartta. 1870 hän palasi lopullisesti Ranskaan ja avioitui samana vuonna neiti Vergén kanssa.
Ranskassa hän ryhtyi kirjoittamaan laajaa teosta Madagaskarista, L'Histoire politique, physique et naturelle de Madagascar. Teoksen laatimiseen osallistui myös muita kirjoittajia, kuten Alphonse Milne-Edwards ja Leon Vaillant. Valmistuessaan teoksessa oli 40 osaa, joista viimeiset julkaisi postuumisti Grandidierin poika Guillaume Grandidier.
Grandidier valittiin Ranskan tiedeakatemian jäseneksi 1885. Hän oli Ranskan maantieteellisen seuran puheenjohtaja 1901–1905.
Alfred Grandidier nimesi myös uusia lintulajeja, muun muassa eteläntöyhtökukun maanmiehensä Jules Verreauxin kunniaksi.
Grandidierin työt vaikuttivat merkittävästi siihen, että Ranskan hallitus kiinnostui Madagaskarista ja että se liitettiin maan protektoraatiksi 1896.
Ampelókipoi-Meneméni

| Ampelókipoi-Meneméni Ampelókipoi-Meneménin kunta Αμπελόκηποι-Μενεμένη Δήμος Αμπελοκήπων-Μενεμένης |
| --- | --- |
 Kunnan sijainti
 Ampelókipoi-Meneméni
 Koordinaatit: 40°39′N, 22°55′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Thessaloniki
Hallinto:  
 – Asutustyyppi:  kunta
 – Kallikrates-koodi:  0702
 – Kuntakeskus:  Ampelókipoi
Pinta-ala:  
 – Kokonaispinta-ala:  8,82 km²
Väkiluku (2011):  52 127
 – Väestötiheys:  5 910,09 as./km²
Aikavyöhyke:  UTC+2
 – Kesäaika:  UTC+3
 
 www.ampelokipi-menemeni.gr 
Infobox OKVirheellinen NIMI-arvo: 
Ampelókipoi-Meneméni (kreik. Αμπελόκηποι-Μενεμένη eli Δήμος Αμπελοκήπων-Μενεμένης, Dímos Ampelokípon-Meneménis) on Kreikan kunta, joka sijaitsee Thessalonikin alueyksikössä Keski-Makedonian alueella ja kuulu Thessalonikin metropolialueeseen. Kunnan pinta-ala on 8,82 neliökilometriä ja väkiluku 52 127 (vuonna 2011). Kunnan kuntakeskus on Ampelókipoi.
Ampelókipoi-Meneméni sijaitsee vain pari kilometriä Thessalonikin keskustasta luoteeseen. Kunta syntyi, kun kunnat Ampelókipoi ja Meneméni yhdistyivät vuoden 2011 alussa Kallikrates-suunnitelman mukaisesti.
Kunnan osat

Vuoden 2011 kuntauudistuksesta lähtien Ampelókipoi-Meneménin kunta muodostuu kahdesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kaupungit ovat:
| Kunnallis­yksikkö | Kaupunki­yhdys­kunta | Kaupunki | Väkiluku (2011) |
| --- | --- | --- | --- |
| Ampelókipoi | Ampelókipoi | Ampelókipoi | 37 381 |
Ampelókipoi: Yhteensä: 37 381
| Meneméni | Meneméni | Meneméni | 14 746 |
Meneméni: Yhteensä: 14 746
Yhteensä: 52 127
Aiheesta muualla

Δήμος Αμπελοκήπων-Μενεμένης. Ampelókipoi-Meneménin kunnan verkkosivut. (kreikaksi)
Keski-Makedonian alue
| --- | --- |
Chalkidikín alueyksikkö:   Aristotélis  Kassándra  Néa Propontída  Polýgyros  Sithonía 
Imathían alueyksikkö:   Alexándreia  Náousa  Véroia 
Kilkíksen alueyksikkö:   Kilkís  Paionía 
Péllan alueyksikkö:   Almopía  Édessa  Pélla  Skýdra 
Pierian alueyksikkö:   Dío-Ólympos  Kateríni  Pýdna-Kolindrós 
Sérresin alueyksikkö:   Amfípoli  Emmanouíl Pappás  Irákleia  Néa Zíchni  Sérres  Sintikí  Visaltía 
Thessaloníkin alueyksikkö:   Ampelókipoi-Meneméni  Chalkidóna  Délta  Kalamariá  Kordelió-Évosmos  Lagkadás  Neápoli-Sykiés  Oraiókastro  Pávlos Melás  Pylaía-Chortiátis  Thermaïkós  Thérmi  Thessaloniki  Vólvi
Andorran parlamenttivaalit 2009

Andorran parlamenttivaalit 2009 toimitettiin 26. huhtikuuta 2009 Andorrassa. Vaaleissa valittiin Andorran parlamenttiin 28 edustajaa. Valituista yhdeksän oli naisia. Äänioikeutetuista 75,3 prosenttia kävi äänestämässä.
Tulokset

Puolueiden paikkajako vaalien jälkeen:
Sosiaalidemokraattinen puolue: 14 paikkaa
Demòcrates per Andorra: 11 paikkaa
Andorran muutoksen puolesta: 3 paikkaa.
Alfred Edman

Alfred Edman (12. maaliskuuta 1833 Turku – 9. syyskuuta 1859 Tukholma, Ruotsi) oli suomalainen filosofian tohtori ja kirjallisuudentutkija.
Edmanin vanhemmat olivat Turun tuomiorovasti Johan Adam Edman ja Klara Gustava Höckert. Hän kävi Turun yläalkeiskoulua ja lukiota ja pääsi ylioppilaaksi 1850. Edman valmistui filosofian kandidaatiksi 1853 ja väitteli tohtoriksi 1857.
Edman analysoi nykyaikaisen romaanin asemaa ja tehtäviä Litteraturbladissa 1854 ilmestyneessä kirjoituksessaan Romanen i våra dagar. Hänen mukaansa romaani oli uuden teollisen ja demokraattisia pyrkimyksiä korostavan yhteiskunnan omin kirjallisuudenlaji joka vastasi parhaiten lukijoiden odotuksiin.
Edman hukkui tapaturmaisesti 26-vuotiaana syyskuussa 1859 Tukholmassa.
Teoksia

Om det tragiska : estetiska undersökningar, utgifna af Alfred Edman. A. Cedergren, Stockholm 1859
Alwin Jacobi

Louis Wilhelm Alwin Jacobi (25. heinäkuuta 1854 Benshausen, Thüringen, silloinen Preussi – 1905) oli saksalaissyntyinen ruotsalainen rakennusinsinööri ja arkkitehti, joka suunnitteli erityisesti panimorakennuksia.
Jacobi muutti Ruotsiin 1874 ja meni Wiklundin konepajan palvelukseen. Yritys toimitti panimoita myös Suomeen. Jacobi suunnitteli myös panimorakennukset, mutta vaativammissa hankkeissa julkisivujen suunnittelijaksi palkattiin varsinainen arkkitehti. Ruotsin panimoista 1800-luvun kahdella viimeisellä vuosikymmenellä ja 1900-luvun alussa suurin osa oli hänen ja Arvid Ahrnborgin suunnittelemia. Toisin kuin Ahrborg, Jacobi toimi myös itsenäisenä suunnittelijana. Hänen suunnittelemiaan Tukholman panimoita olivat muun muassa Nurnbergsbryggeriet, Munchenbryggeriet, Gustaf Piehls bryggeri ja S:t Eriks bryggeri.
Suomeen Jacobi suunnitteli Kotkan Höyrypanimon, joka valmistui 1895. Rakennuksessa harjoitettiin panimotoimintaa vuoteen 1967, mutta vuosikymmenien aikana siinä oli samalla myös muuta teollista toimintaa. Mallasjuoman osti panimon 1967 ja lakkautti sen, ja sen jälkeen rakennuksessa on toiminut erilaisia pienyrityksiä. Sitä ennen se oli jo päätynyt Kotkan kaupungin omistukseen.
Myöhemmin Jacobi oli mukana myös kaivostoiminnassa Ruotsin Lapissa Kiirunassa.1897 Kopparåsfyndigheten inmutas av A.Jacobi.malmi ei kuitenkaan osoittautunut kovin rikkaaksi. ja J. kuoli 1905 varattomana.
Andrei Makarov (kävelijä)

Andrei Anatoljevitš Makarov (valkoven. Андрей Анатольевич Макаров; s. 2. tammikuuta 1971) on valkovenäläinen entinen yleisurheilija, joka kilpaili kävelyssä. Hänellä oli Venäjän kansalaisuus vuoteen 1998 saakka.
Makarov voitti Valko-Venäjän mestaruuden 20 kilometrin matkalla kahdesti, vuosina 1999 ja 2003. Hän oli samalla matkalla mukana myös Sydneyn olympialaisissa 2000, joissa hän sijoittui seitsemänneksitoista ajallaan 1.23.33. Makarovin ennätys matkalla on 1.18.23 vuodelta 2000.